<diacritize> Laise-ani-ani, ospolopo iyonu ni iwo o ti ba pade sugbon mo ro pe o ko ni i gbagbe gbogbo imoran ti mo ti maa n fun o nigba ti iwo wa lodo mi wi pe, ki o too le bori aye awon nnkan meje pataki ni o nilati se. Ekinni, o nilati gbekele Olorun Oba, ki o fi Olodumare se oogun ajisa re, ekeji, o nilati maa fi ooto-inu ba awon eniyan lo, a ko gbodo ba o ni idi keeta, ki o so nnkan miiran fun onitohun ki o maa gbe igba rikisi kiri; eketa, o nilati re ara re sile, ese igberaga ni o bi Olodumare ninu julo ninu gbogbo ese ti omo eniyan n da lori ile ayw: nigba ti omo Olodumare wa si ode aye ni ijosi, o wa pelu irele: won loyun re ni ilu kekere, won bi i si ibi ti eran ti n jeun, o ba awon onigbeeraga wi o si we awon omo-ehin re lese; ekerin, mura si ise gidigidi, ma se fi i jafara, ilosiwaju jinna si ole eniyan, eni ti o n fi gbogbo ojo sun si ori ibusun ko ni i le duro laaarin awon eniyan pataki laelae: ekarun-un, maa mu suuru fun awon omo araye, nitori bi iwo ko ba se eyiini iwo yoo di omugo bii won; ekefa, ma se nireti titi ojo aye re wi pe bi o ba ti n se oore fun awon omo araye to ni imo yoo maa ri ope gba lowo won. Die ninu awon omo eniyan ni o moore, alaimoore ni pupo ninu won, eni ti n se oore mu inu Olodumare dun, idi re si ni eyi ti awon elomiran ko fi binu lojo kan ki won fi oore-sise sile, ati paapaa eniyan ko le mo eni ti yoo san oore, eni ti iwo ro pe yoo moore ko ni i mo on, eni ti iwo ko si nireti iru nnkan bee si ni yoo mo oore ti iwo ba se fun un ti yoo si maa rohin re kaa kiri. Ekeje, ma se mo ti ara re nikan, iwo nikan ko lo wa laye, maa ran omonikeji re lowo. <yor>Láìṣe-àní-àní, ọspọlọpọ ìyọnu ni ìwọ o ti bá pàdé ṣùgbọn mo rò pé o kò ní í gbàgbé gbogbo ìmọràn tí mo tí máa ń fún ọ nígbà tí ìwọ wà lọdọ mi wí pé, kí o tóó lè borí ayé àwọn nǹkan méje pàtàkì ni o níláti ṣe. Èkínní, o níláti gbẹkẹlé Ọlọrun Ọba, kí o fi Olódùmarè ṣe oògùn àjísà rẹ, èkejì, o níláti máa fi òótọ-inú bá àwọn ènìyàn lò, a kò gbọdọ bá ọ ní ìdí kèéta, kí o sọ nǹkan mìíràn fún onítọhún kí o máa gbé igbá rìkíṣí kiri; ẹkẹta, o níláti rẹ ara rẹ sílẹ, ẹsẹ ìgbéraga ni ó bí Olódùmarè nínú jùlọ nínú gbogbo ẹṣẹ tí ọmọ ènìyàn ń dá lórí ilẹ ayw: nígbà tí ọmọ Olódùmarè wá sí òde ayé ní ijọsí, ó wá pẹlú ìrẹlẹ: wọn lóyún rẹ ní ìlú kékeré, wọn bí i sí ibi tí ẹran ti ń jẹun, ó bá àwọn onígbèéraga wí ó sí wẹ àwọn ọmọ-ẹhìn rẹ lẹsẹ; ẹkẹrin, múra sí iṣẹ gidigidi, má ṣe fi í jáfara, ìlọsíwájú jìnnà sí ọlẹ ènìyàn, ẹni tí ó ń fi gbogbo ọjọ sùn sí orí ìbùsùn kò ní i lè dúró láàárin àwọn ènìyàn pàtàkì láéláé: ẹkarùn-ún, máa mú sùúrù fún àwọn ọmọ aráyé, nítorí bí ìwọ kò bá ṣe èyìínì ìwọ yóó di òmùgọ bíi wọn; ẹkẹfà, má ṣe nírètí títí ọjọ ayé rẹ wí pé bí o bá ti ń ṣe oore fún àwọn ọmọ aráyé tó ni ìmọ yóó máa rí ọpẹ gbà lọwọ wọn. Díẹ nínú àwọn ọmọ ènìyàn ni ó moore, aláìmoore ni púpọ nínú wọn, ẹni tí ń ṣe oore mú inú Olódùmarè dùn, ìdí rẹ sì ni èyí tí àwọn ẹlòmíràn kò fi bínú lọjọ kan kí wọn fi oore-ṣíṣe sílẹ, àti pàápàá ènìyàn kò lè mọ ẹni tí yóó san oore, ẹni tí ìwọ rò pé yóó moore kò ní í mọ ọn, ẹni tí ìwọ kò sì nírètí irú nǹkan bẹẹ sí ni yóó mọ oore tí ìwọ bá ṣe fún un tí yóó sì máa ròhìn rẹ káà kiri. Èkeje, má ṣe mọ ti ara rẹ nìkan, ìwọ nìkan kọ lo wà láyé, máa ran ọmọnìkejì rẹ lọwọ. 